वाराणसी में पांच साल में विकास नहीं हुआ : तेजप्रताप यादव  
कहा- क्या काम हो रहा है, ये मोदी जी ही जानेंगे 
तेजप्रताप ने कहा- जनता सब देख रही है
काशी विश्वनाथ मंदिर में दर्शन-पूजन किया
राष्ट्रीय जनता दल (आरजेडी) के प्रमुख लालू प्रसाद यादव के बड़े बेटे तेजप्रताप यादव गुरुवार को प्रधानमंत्री नरेंद्र मोदी के संसदीय क्षेत्र वाराणसी पहुंचे. इस मौके पर उन्होंने काशी विश्वनाथ मंदिर में दर्शन-पूजन किया.
उन्होंने कहा कि वाराणसी का विकास नहीं हुआ है. पत्रकारों से वार्ता में उन्होंने कहा कि पांच साल के दौरान वाराणसी में विकास नहीं हुआ है. प्रधानमंत्री के ड्रीम प्रोजेक्ट काशी विश्वनाथ कॉरिडोर के सवाल पर तेजप्रताप यादव ने कहा, "क्या काम हो रहा है, ये मोदी जी ही जानेंगे और जनता सब देख रही है."
लोकसभा चुनाव के बारे में उन्होंने कहा कि कांग्रेस से सीट बंटवारे को लेकर तेजस्वी और लालू प्रसाद बात कर रहे हैं. इनके मार्गदर्शन में सब ठीक होगा.

(इनपुट आईएएनएस से)